《书城南寺壁》
清代·百龄

溟濛花寺隔烟萝，铃语宵深唤客过。走壁龙蛇镫影动，傍檐鸟雀树阴多。

旧游人已随云散，壮岁心还与墨磨。浊酒半壶禅榻稳，打门无赖是风婆。

作者简介：百龄（1748—1816）清汉军正黄旗人，张氏，字菊溪。乾隆进士，授翰林院编修。素有才名。乾隆末官至御史。乾隆三十七年进士，选庶吉士，授编修。掌院阿桂重之，曰：“公辅器也！”督山西学政，改御史，历奉天、顺天府丞。百龄负才自守，不干进，邅回闲职十馀年。仁宗亲政后，始加拔擢。